open-index/open-wikipedia-markdown huggingface dataset:
St. Clair (elv)

**Saint Clair** er en elv i Nord-Amerika, som fører vannet fra Huronsjøen og til St. Clairsjøen. Elven er 64 km lang, og danner grensen mellom provinsen Ontario i Canada og staten Michigan i USA. 

Elvens munning danner et av de større  elvedeltaene i Nord-Amerika. Langs elva ligger St. Clair kraftverk (USA) og Lambton kullkraftverk (Canada), som begge er varmekraftverk av betydelig størrelse og forsyner store områder med elektrisk kraft.

Elvens vannføringsmengde er på 5&nbsp;200 m³/sek. Saint Clair har et totalt nedbørsfelt på 576&nbsp;000 km².


Fil:Navigation on St Clair River.jpg|Lastebåter på elven.
Fil:140202-G-ZZ999-002 (12325696274).jpg|Isbrytere på elva i februar 2014.
Fil:Bluewater Bridge, aerial view.JPG|Elvas start og Bluewater-broene mellom Sarnia (Ontario) og øverst Port Huron (Michigan)


## Referanser


## Eksterne lenker
*
Charles Goodyear

**Charles Goodyear** (født 29. desember 1800, død 1. juli 1860) var en amerikansk oppfinner og tekniker som utviklet metoden for vulkanisering av gummi, en prosess som han oppdaget i 1839 og patenterte 15. juni 1844. Selv om Goodyear har blitt tillagt oppfinnelsen, har nyere arkeologiske funn vist at vulkanisering var kjent i Mellomamerika så tidlig som 1600 f. Kr. Metoden ble brukt for å stabilisere gummiballer og andre objekter.

## Referanser


## Eksterne lenker
* 
* The Charles Goodyear Story
Sire Records

**Sire Records Company** er et amerikansk plateselskap etablert i 1966. Selskapet er eid av Warner Music Group og har Warner Bros. Records Group som distributør.

## Referanser


## Eksterne lenker
*
Bang Khli

**Bang Khli** (egentlig Ban Bang Khli, norsk *Landsbyen Bang Khli*), er et tettsted helt sør i kommunen Thai Mueang i provinsen Phang Nga, Thailand. Småbyen ligger 2 km innenfor kysten av Andamanhavet, nær elven Khlong Yai. Landsbyen ligger på grensen mot sør til kommunen Takua Thung.

Småbyen har anslagsvis 500 innbyggere, derav en betydelig pakistansk befolkning. Her ligger de to nordrligste moskeen langs Andamankysten av Thailand, *Al-Susama*- og *Ban Bang Khli*-moskeene. Det buddhistiske tempelet Wat Nikhom Samoson ligger i Bang Khli.

Rett vest for Bang Khli ligger geysiren Bo Dan, og like over kommunegrensen ligger et termisk kraftverk med regional trafostasjon.

Nord for landsbyen, hallveis til nabolandsbyen Na Toei, ligger provinsen Phang Nga's skogplantingsstasjon og landbrukstekniske forsøksstasjon, samt et lokalt kontor for det nasjonale gummiplantingsfondet.
Walter Cronkite

**Walter Leland Cronkite, Jr.** (født 4. november 1916 i Saint Joseph, død 17. juli 2009 i New York) var en legendarisk amerikansk radio og fjernsynsjournalist. Cronkite begynte som journalist i 1935, var krigsreporter under andre verdenskrig og er mest kjent for sine 19 år som ankermann i CBS Evening News, fra 1962 til 1981.

Cronkite er av mange sett på som en av de mest innflytelsesrike mediastorheter i verden, noensinne. En av hans beste venner, Andy Rooney sa i et intervju i det amerikanske TV-programmet 60 Minutes, at i sin storhetstid var Walter Cronkite så populær, innflytelsesrik og anerkjent at han kunne stilt til valg som president i USA, og vunnet. Walter Cronkite var USAs bindingpunkt i landets harde tid på 1960-tallet. Noen av de legendariske hendelsene Cronkite meddelte til det amerikanske folk, var; attentatet på John F. Kennedy, attentatet på Martin Luther King jr., attentatet på Robert Kennedy, Vietnamkrigen og mange andre viktige hendelser. Det mest kjente er kanskje da han meddelte at John F. Kennedy var blitt skutt og drept. Mens han meddelte det, felte han en tåre før han tok seg sammen og fortsatte nyhetsopplesningen.

## Referanser


## Eksterne lenker
* 
* 
*
Frutiger

**Frutiger** er en skrifttype tegnet av den sveitsiske designeren Adrian Frutiger. Skrifttypen ble bestilt av Paris-lufthavnen Charles de Gaulle i 1968, til bruk på skilt og informasjonsmateriell. I dag er den en av de mest solgte skrifttypene til typografifirmaet Linotype, og var i utstrakt bruk av bl.a. Oslo Sporveier og Stor-Oslo Lokaltrafikk frem til 2008.
Modern Rock Tracks

**Hot Modern Rock Tracks** også kalt **Modern Rock Tracks** er en amerikansk liste der de rangerer de beste sangene på listen som er utgitt. Det er en liste over de 40 mest spilte sangene på radio. «Peek-a-Boo» av Siouxsie and the Banshees var den første sangen som kom på 1.-plass på Modern Rock Tracks.
Asfalt (band)

**Asfalt** var et rockeband fra Stavanger startet i 1980 av keyboardist og låtskriver Tor Salomonsen. Med tekster på dialekt ble bandet sammen med blant andre Stavangerensemblet og Mods en del av Stavangerbølgen innen norsk rock på begynnelsen av 80-tallet. Bandet ga ut to album på plateselskapet MAI før plateselskapet gikk konkurs i 1983. Samtidig sluttet vokalist Magne Høyland og ble erstattet av Mia Gundersen. Med ny vokalist spilte bandet inn et nytt selvfinansiert album, men var oppløst før det kom ut i 1984. Blant bandets mest kjente sanger er «Takk ska du ha» fra debutalbumet, som Salomonsen skrev som en hyllest til den nylig avdøde John Lennon, og «Onna ei større vinga» med Mia Gundersen på vokal.

## Medlemmer

* Tor Salomonsen: orgel
* Per Vervik: trommer
* Thor Kristian Klepp: gitar
* Tor Egil Jensen: bassgitar
* Magne Høyland: vokal (1980 – 1983) 
* Mia Gundersen: vokal (1983 – 1984)
* Svein Mæhle: gitar (1984)

## Diskografi
### Album
* 1981: *[[Har du hørt det verre]]* (MAI)
* 1982: *[[Kor så helst]]* (MAI)
* 1983: *[[Få det ud]]* (Arco Records)
* 1996: *[[Radla med deiser]]* (Mega) samleplate
### Singler
* 1981: *Får ikkje svar (på telefonen)/Når du komme hjem*
* 1983: *Et liv på vrangå/Onna ei større vinga*
* 1996: *De e den gladaste* 
* 1997: ''Du ska få svar

## Eksterne lenker
* 
*  Biografi fra Norsk pop- og rockleksikon
Busto Arsizio

**Busto Arsizio** er en by i provinsen Varese i regionen Lombardia i Italia. Byen er mest kjent fordi Bramante har designet en kirke der. Byen ligger 30&nbsp;km fra Milano. Næringslivet i byen består mest av stål og jern-verksteder som er blitt bygd rundt omkring i byen.
## Referanser


## Eksterne lenker
*
MS «Nordsyssel»

**MS «Nordsyssel»** er et skip eiet av Rana Ship Service og leies ut til Sysselmesteren på Svalbard i perioden mai til desember hvert år. Skipet ble ombygd i 2003 og er 71,60 meter langt og 12,80 meter bredt. «Nordsyssel» har høy isklasse (ICE 1A Super), helikopterdekk for Super Puma AS 332 og operasjonsrom for aksjonsledelse. Skipet har to Polarcirkel-redningsbåter med 115 hk og 140 hk og en toppfart 30 knop.

Skipet har 10 dobbellugarer med bad og toalett for passasjerer og 10 enkeltlugarer for mannskapet, hvorav 9 har bad og toalett.

## Referanser


## Eksterne lenker
* 
*
Basra (provins)

**Basra** er en provins i det sørlige Irak som grenser grenser til Iran i øst og Kuwait i sør. Administrasjonssenter er Basra som er Iraks nest største by.

## Distrikter
Al-Amarah, Al-Kahla, Al-Maimouna, Al-Mejar, Al-Kabi, Ali Al-Gharbi, Qal'at Saleh

## Referanser


## Eksterne lenker
*
Josephine Butler

**Josephine Elizabeth Butler** (født 13. april 1828, død 30. desember 1906) var en britisk feminist og forfatter i viktoriatiden. I 1875 grunnlag hun en organisasjon som kjempet for at prostitusjon skulle bli forbudt. Hun kjempet også for at alle kvinner uansett sosial status skulle få studere ved universiteter og høyskoler.

## Liv og virke
Butler (født Grey) konserterte sitt arbeid på midten av 1800-tallet for å bedre vilkårene til prostituerte kvinner i storbyene, hvilket var et stort problem grunnet viktoriatidens dobbeltmoral. Hun arbeidet for å få avskaffet offentlig prostitusjon og dessuten for å få avskaffet loven om smittebeskyttelse, Contagious Diseases Act, som ble innført i 1860 som en slags statlig kontroll av prostitusjonen, men som egentlig var rettet mot å forhindre spredning av kjønnssykdommer, særlig mot soldater i hæren og marinen. Indirekte rammet denne kontrollen de såkalte falne kvinnene. Myndighetene beordret genital undersøkelser av kvinnene og kunne deretter låse en smittet kvinne inne i tre måneder på et hospital for å bli helbredet. Å nekte å beordringen innebar fengselsstraff. En anklage om prostitusjon fra en politimann var nok til å måtte underlegge seg undersøkelser. Kvinner som ble anklaget mistet sitt levebrød, respekt og selvmord var påvist. Butlers beskrivelse av undersøkelsen var «kirurgisk voldtekt». I 1886 ble loven opphevet, mye takket være Butlers innsats.

Butler interesserte seg for feminisme og kvinnesak også i andre land enn England, og drev vidstrakt agitering og deltok i møter i andre land. Hun giftet seg med George Butler (1819-1890), en prest og lærd. Begge delte en kristne tro, en kulturell tilknytning til Italia, foruten også et sterk engasjement for liberale reformer. George Butler ga sin støtte og oppmuntring til sin hustru i hennes offentlige arbeid, og fikk betydelig hindringer i sin egen karriere grunnet sin hustrus omdømme. De hadde også sterke radikale sympatier, blant annet støtte til amerikanerne i den amerikanske borgerkrigen. De fikk fire barn sammen.

## Bibliografi (utvalg)
* *The Constitution Violated* (1871)
* *Personal reminiscences of a Great Crusade* (1896)
* *Une Voix dans le Désert* (1875)

## Referanser


## Eksterne lenker
* Josephine Butler Memorial Trust
* Arbeider i Victorian Women Writers Project 
* 
* En dokument om livet til Josephine Butler 
* The Josephine Butler Society Library
Karsten Brustad

**Karsten Brustad** (født i 1959) er en norsk komponist i sjangeren samtidsmusikk.

## Utdannelse
Brustad studerte klassisk gitar og har en mastergrad i komposisjon fra Norges musikkhøgskole.

## Kunstnerisk virke
Gjennom karrieren har Brustad komponert en rekke verk, inkludert stykker for orkester, opera, solokonserter, kor, ulike kammerensembler og soloinstrumenter. Han har en spesiell interesse for å integrere elektroniske elementer med akustiske instrumenter og har også rene elektroakustiske komposisjoner på sin liste over verk. I tillegg har Brustad jobbet med musikk for andre kunstformer som visuell kunst, TV, video og teater. 

Flere komposisjoner har blitt spilt inn og Brustad har mottatt en rekke oppdrag og stipender. Verkene hans fortsetter å bli fremført og verdsatt, f.eks. for blanding av akustiske og elektroniske lyder. Dette gjenspeiler hans dedikasjon til å utvide grensene for samtidsmusikk.

Sammen med sin kone, Kari Beate Tandberg, har han komponert verker til skulpturene i Skulpturlandskap Nordland.

## Diskografi
### Soloutgivelser

* 1991: *Intarsia*, OCD 9103
* 1993: *Cape West*, OCD 9310
* 2007: *Lianhua – music for flute and guitar*, EUCD 41
* 2016: *q-d-s – music for solo instruments and electronics*, EUCD 96
* 2024: *Ylg, hof, Udjat! Concerts for soloists and orchestra*, LAWO/LWC1369

### Sammen med andre

* 1992: *Patashnik*, OCD 9208 – med Biosphere
* 1997: *Code*, ESTCD 1 – med gitaristen Johnny Kristiansen
* 1997: *Sch-sss-kjt*, BAJCD 11 – med Øivind Hånes
* 1999: *Det drømte landet*, OMDCD 001 – med Duo Blåskjær
* 1999: *Metaeuphosis*, HASCO 382 – med eufonisten Robin Taylor
* 2003: *Trivium*, MMCD0301 – med gitaristen Sven Lundestad
* 2003: *Hrynhent* – med Bjørgulv Straume og Øystein Kikut
* 2003: *Genuine Guitar* , ARCD 2003-004 – med gitaristen Trond Davidsen
* 2023: *Vi∂*, Talbot Records – med The Union Guitar Trio
* 2025: *LYDLAG : verker av Tandberg/Brustad/Bach*, LydFest – med Ingvild Habbestad, fiolin, Joachim Kwetzinsky

## Referanser


## Eksterne lenker
*
Jan Knutzen

**Jan Knutzen** (født 1943) er en norsk dokumentarfilmskaper og statsstipendiat fra Oslo.

Han regnes som en av de mest særegne stemmene innen norsk dokumentarfilm.  Sentrale og toneangivende filmer er *Funkis* (1992), *Boplicity* (1994) og *Kameramuseet* (1997). Filmen *Kunstens møte med filmen* (1993) har blitt fremhevet som en nyskapende norsk essayfilm. 

## Filmografi
* *[[På sporet etter Lars Hertervig]]* (1984)
* ** (1992)
* *[[Kunstens møte med filmen]]* (1993)
* *[[Boplicity]]* (1994)
* *[[Svalbard i sort/hvitt og farger: noen biter av Svalbards historie gjenfunnet i gamle filmruller]]* (1996)
* *[[Kameramuseet]]* (1997)
* *[[Det 20. århundret i Oslo sett gjennom kameraøyet]]* (2000)
* *[[Fragmente aus Norwegen]]* (2000)
* ''En liten historie om foto (2007)

## Referanser
NS-Frauenschaft

**NS-Frauenschaft** («Den nasjonalsosialistiske kvinneligaen»), forkortet **NSF**, var kvinneorganisasjonen i det tyske nazistpartiet NSDAP. Den ble siftet i oktober 1931 ved en sammenslåing av flere nasjonale og nasjonalsosialistiske kvinneorganisasjoner. «Reichsfrauenführerin» («rikskvinnefører») Gertrud Scholtz-Klink var leder for NS Frauenschaft fra februar 1934 til slutten av andre verdenskrig i Europa i mai 1945.

BDM-Werk Glaube und Schönheit («BDM-selskapet for tro og skjønnhet») ble opprettet i 1938 som et mellomledd mellom arbeidet i jenteorganisasjonen Bund deutscher Mädel (BDM) og Frauenschaft. Medlemskap i Glaube und Schönheit var frivillig og åpent for jenter fra 17 til 21 år,

## Flagg
Kjøretøymerker for lederne i NS-Frauenschaft. Det tre- eller pilformede runetegnet algiz (elhaz), som opprinnelig blant annet symboliserte «mann» og «menneske», var ifølge runemystikeren Guido von List og den nasjonalsosialistiske ariosofien en «livsrune», det vil si stod for «liv» og «fødsel». Tegnet ble også blant annet brukt som symbol for Lebensborn og deres mødrehjem.

Image:Reichsfrauenführerin.svg|**Reichsfrauenführerin** (lederen av NS-Frauenschaft)
Image:Hauptabteilungsleiterin.svg|**Hauptabteilungsleiterin (Reichsleitung)**
Image:Gaufrauenschaftsleiterin.svg|**Gaufrauenschaftsleiterin**
Image:Kreisfrauenschaftsleiterin.svg|**Kreisfrauenschaftsleiterin**


## Se også
*Deutsches Frauenwerk, tysk husmorforbund med seks millioner medlemmer
*Nasjonal Samlings kvinneorganisasjon

## Eksterne lenker
* ''Organisationsbuch der NSDAP 1937'': Om organiseringen av NSF side 262-265 (på tysk)
Butikkfagarbeider

En **butikkfagarbeider** er en som vanligvis jobber i storhusholdninger som butikker eller kjøpesentre. For å bli en butikkfagarbeider er det nødvendig å bestå den videregående skolen, være ferdig med to år som lærling og ha et fagbrev. 

En butikkfagarbeider jobber mye med bestilling av varer, ekspedering av kunder og behandling av alle mulig slags varer.
Kari Beate Tandberg

**Kari Beate Tandberg** (født 1958) er en norsk komponist og pianist fra Asker.

Tandberg tok sin klaverutdanning ved Norges musikkhøgskole og i London, og jobbet en periode som distriktsmusiker, før hun tok komposisjonsutdanning ved musikkhøgskolen, og senere fikk en stipendiatstilling ved Høgskolen i Tromsø. I perioden 2003–2007 fullførte hun PhD i komposisjon som del av Kunstnerisk Utviklingsarbeid ved NMH.

Hun har skrevet verker for en rekke ulike besetninger, og blant annet sammen med ektemannen Karsten Brustad skrevet musikk til skulpturene i Skulpturlandskap Nordland.

Tandberg vant 1. pris i Fanny Mendelsohn-konkurransen i 1995 med verket *Custodia* for tre kvinnelige solister og ensemble. Strykekvartetten *Dwindle* ble uttatt til framføring med Messerkvartetten under Nordiske Musikkdager 2010 i København. Hun ble nominert til Norsk Komponistforenings Årets verk 2024 for *Dét* og i 2025 for *Fabel for orkester*.

Hennes verker har blitt fremført i Japan, Tyskland og i de skandinaviske landene av ensembler som Det norske kammerensemble, Det Norske Blåseensemble, Ensemble Ernst, Cikada, Nordic Voices, Kringkastingsorkesteret, Tromsø symfoniorkester og Landsdelsmusikerne i Troms.

## Referanser


## Eksterne lenker
* 
* 
* 
*
Khura Buri (kommune)

**Amphoe Khura Buri** (Khura Buri kommune) er den nordligste kommunen i provinsen Phang Nga i det sørvestre Thailand. Den grenser mot nord til Ranong-provinsen og mot øst til Surat Thani-provinsen. Arealet er 797,1 km², og folketallet i 2005 var i alt 23&nbsp;308 innbyggere.

Kommunesenteret er Khura Buri ved elva Nang Yon, som renner ut i Andamanhavet. Langs hele vestkysten  er det en øykyst med mangroveområder og elveutløp som strekekr seg ned til nabokommunen i sør – Takua Pa. Disse våtmarks- og øyområdene opptar det meste av arealet, hvorav øyen Ko Phra Thong er størst, om lag 20 km lang og 15 km bred.

I nord når de skogkledde fjellene opp til 1&nbsp;250 moh. (Khao Pho Ta Luang Kaeo), med flere topper over 1&nbsp;000 meter. I øst når fjellene til 915 moh.

Riksvei 4 løper gjennom kommunen nord-sør, og det er ferjeforbindelse til Surin-øyene ute i Andamanhavet i vest. Befolkningen er buddhister, men med et betydelig innslag av muslimer helt nord i kommunen.

Kommunen har sykehus og skoler, men ingen høyskoler eller forskningsinstitusjoner.
Prut

**Prut** eller **Pruth** (ukrainsk: Прут – *Prut*, i antikken *Pyretus* eller *Porata*) er en 953 km lang elv som renner gjennom Ukraina, Romania og Moldova. Den springer ut fra Karpatene i Ukraina og renner sørøstover og munner ut i Donau nær Giurgiulești, øst for Galați. 

Før 1940 og okkupasjonen av Bessarabia og Nord-Bukovina var nesten hele elven i Romania. I dag danner 711 km av elven grensen mellom Romania og Moldova. Den har et nedbørfelt på 27&nbsp;500 km², hvorav 10&nbsp;990 km² er i Romania. Den største byen langs elven er Tsjernivtsi i Ukraina.

Demningen Stânca-Costești er bygd over Prut.

## Referanser


## Eksterne lenker
*
Thomas Scott Baldwin

**Thomas Scott Baldwin** (født 30. juni 1854, død 17. mai 1923) var en amerikansk luftfartspionér.

## Tidlig karriere
I januar 1885 gjorde han et av de første registrerte hopp fra et luftfartøy.

## Motoriserte luftskip
I 1900 konstruerte Baldwin en motorisert luftballong.  Med en motorsykkelmotor laget av Glenn Curtiss, og en sigarformet, hydrogenfylt ballong, hadde Baldwin skapt luftskipet «California Arrow», som den 3. august i 1904 i St. Louis gjennomførte den første kontrollerte sirkulære luftferden i USA.

Den amerikanske hærens signalkorps betalte Baldwin $10 000 for et luftskip egnet for vedvarende kontrollert luftferd.  Han konstruerte et 29 meter langt fartøy, med en ny motor fra Curtiss.  Ved mottakelsen ble fartøyet døpt SC-1 (Signal Corps Dirigible Number 1).

## Fly
I 1919 fortsatte samarbeidet med Glenn Curtiss.  Baldwin tegnet et fly, og Curtiss bygde både flyet og motorene.  Det hadde først en 25-hesters firesylindret motor, som seinere ble erstattet med en V8-motor.  Baldwin fløy maskinen første gang på et stevne i oktober 1910 i Kansas City, Missouri, før han la ut på en turne til Asia.  Der ble han flere steder den første til å gjennomføre luftferder.  Først våren 1911 ankom han USA igjen.

I 1914 bygget Baldwin den amerikanske marinens første luftskip av betydning, DN-I.  Han startet opp med å utdanne flygere, og ledet flyskolen til Curtiss.

## Første verdenskrig
Da USA gikk inn i den første verdenskrig, meldte Baldwin, i en alder av 62, seg frivillig.  Han ble utnevnt til kaptein i flydelen til den amerikanske hærens signalkorps.  Der var han inspektør for samtlige luftfartøyer i hærens tjeneste under krigen.  Før krigen var omme, var han forfremmet til major.

## Goodyear
Etter krigen ble han ansatt som konstruktør av Goodyear Tire and Rubber Company i Ohio.

## Død

Han døde 17. mai 1923, 68 år gammel, og ble begravet ved Arlington National Cemetery.

## Sertifikater fra Aero Club of Amerika
* Ballongførersertifikat, det første som ble utstedt.
* Luftskipflygersertifikat nr. 9
* Flygersertifikat nr. 7

## Referanser
Kapong (kommune)

**Amphoe Kapong** (Kapong kommune) er en kommune i provinsen Phang Nga i Thailand. Den er den eneste kommunen i provinsen som ikke har kyst, og ligger i de skogkledde fjellområdene i innlandet øst for kysten mot Andamanhavet. Kommunen utgjør 588,8 km² og hadde 12&nbsp;963 innbyggere i 2005.

Kommunesenteret er tettstedet Kapong med 1&nbsp;700 innbyggere, ved Kapong-elva som munner ut i Andamanhavet ved kommunesenteret Takua Pa i nabokommunen Takua Pa. Rommani er det andre større tettstedet med nesten 1&nbsp;500 innbyggere, det ligger helt i nordøst ved riksvei 401, nær grensen mot Khao Sok i Surat Thani.

Kapong-elva med omliggende åser og fjell utgjør nesten hele kommunen. I øst er det en sammenhengende fjellrygg som når opp i 1&nbsp;050 moh. i sørøst og 898 moh. i nordøst. Den er kledd med tropisk lauvskog og noe regnskog, mens slettelandet rundt elven i vest er dyrket med innslag av banan- og gummidyrking.

Syrelivet er frodig med typiske tropiske arter av slange, krypdyr og øgler. Det holdes noe elefant i skogsområdene i nord.

Riksvei 401 går øst-vest gjennom kommunen helt i nord, den går fra Takua Pa og inn i provinsen Surat Thani. Det er relativt dårlige kommunikasjoner og uregelmessig mobildekning i kommunen.
Krisepsykiatri

**Krisepsykiatri** er hjelp til enkeltindivider til å håndtere en krise samt støtte og hjelp i livssituasjonen i forbindelse med dette.

Krise i denne sammenheng betyr ikke traume eller erfaring fra en dramatisk hendelse, men enkeltindividets reaksjon på sin livssituasjon. Hendelsen som utløser en livskrise kan være alt mulig.

Moderne krisepsykiatri som vitenskap kjenner vi tilbake til første og andre verdenskrig.

Krisepsykiatri er en relativt kortvarig behandling på mindre enn noen uker. Behandlingen har som formål å minimere belastningen fra hendelsen, tilby emosjonell støtte og bedre individets mestringsstategi. Behandlingen ligner noe på psykoterapi, men den er langt mer fokusert på en hendelse.

## Kartlegning
Første element i krisepsykiatrisk behandling er å kartlegge klientens livssituasjon. Terapeuten lytter og deltar aktivt emosjonelt støttende for å definere problemet og vise klienten at hun kan få hjelp.

## Støtteterapi
Samvær med medmennesker som yter hjelp og støtte kan i mange tilfelle være nok for klienter til å komme over en krise. Ofte knyter klienten et avhengighetsforhold til terapeuten, men formålet med terapien er at denne situasjonen skal være kortvarig og at klienten relativt raskt skal tilbake til sin vanlige livssituasjon.

## Litteratur
*Hill, J.R.: *Predicting suicide*. Psychiatric Services 1985, 46, 223-225.
*Parad, H.J. & Parad, L.G.: *Crisis Intervention: Book 2*. Ontario, Canada: Manticore Publishers 1999.
*Wiger, D.E. & Harowski, K.J.: *Essentials of Crisis Counseling and Intervention*. Hoboken, New Jersey: John Wiley & Sons 2003.
NSDAP/AO

**NSDAP/AO** var utenlandsorganisasjonen til det tyske nasjonalsosialistiske partiet (NSDAP). AO er forkortelsen for det tyske sammensatte ordet «Auslands-Organisation». Partimedlemmer som levde utenfor det tyske riket ble sortert inn under denne spesielle avdelingen.

NSDAP/AO ble stiftet 1. mai 1931 etter initiativ fra daværende «Reichsorganisationsleiter» (Riksorganisasjonsleder), Gregor Strasser.  Hans Nieland ble den første lederen for organisasjonen, men gikk av 8. mai 1933 da han ble sjef for politiet i Hamburg.  Deretter ble Ernst Wilhelm Bohle direktør for «AO».

De første utenlandsmedlemmene organiserte seg i Paraguay i 1928.  På 30-tallet dukket tilsvarende organisasjoner opp i Sveits og USA.  Senere ble det opprettet lokale grupper i Buenos Aires (Argentina) og Rio de Janeiro (Brasil).  Fra 1932 – 1934 eksisterte det en nasjonal komite i Sør-Afrika som oppnådde stor popularitet.

Bare personer med tysk statsborgerskap kunne bli medlem av NSDAP/AO og organisasjonen drev hovedsakelig med ideologisk trening og uniformering.

## Eksterne lenker
* Nuremberg Trial Proceedings, 90th day, Monday, 25 March 1946, testimony of Ernst Wilhelm Bohle (søk etter «bohle») 

## Noter
Per Harry Steiro

**Per Harry Steiro** (født 2. januar 1961) er en norsk fotball tidligere trener med tilhold i Mo i Rana.

Steiro har sin bakgrunn som spiller fra Stålkameratene og Bossmo/Ytteren.

I tre perioder (1994–96, 1999–2001 og 2007-2008 ) har han vært hovedtrener for A-laget til Stålkameratene, to av årene i 1. divisjon. Det ble nedrykk etter tiden i 1. divisjon i 1995 og 1996, og klubben spiller nå på nivå 4 i Norsk fotball (3. divisjon) i Helgeland/Saltenserien (Hesa) med Steiro som trener.

Steiro har sin utdanning fra Norges idrettshøgskole, med blant andre «Drillo» som lærer. Steiro jobber nå som studierektor ved Polarsirkelen videregående skole avdeling Mjølan.
Flerlinjet solskink

**Flerlinjet solskink** er en øgle i familien skinker *(Scincidae)* som lever i fuktige biotoper rundt elver og fosser i hele Sørøst-Asia, inklusive Hainan, Filippinene og Ny-Guinea. Den blir inntil 35 cm lang, hvorav halen inntil 22 cm. Den er aktiv om dagen (diurnal), og lever av insekter og andre smådyr. 

Hunnene føder 5&ndash;10 unger. Arten trives i nasjonalparker og andre områder nær bebygd område.

Arten hadde tidligere det vitenskapelige navnet *Mabuya multifasciata*. Den kosmopolitiske slekten *[[Mabuya]]* er nå splittet opp, og de sør- og sørøstasiatiske artene regnes til slekten *[[Eutropis]]*.

## Eksterne lenker
* 

* Lizards of Southeast Asia: Many-lined Sun Skink – ''Mabuya multifasciata''
* wildherps.com – Brown Mabuya (''Eutropis multifasciata'')
* FWC: Many-lined Grass Skink – ''Mabuya multifasciata''
Bălțiplatået

**Bălțiplatået** (rumensk *stepa Bălțului*, *stepa Bălților*) er en vid treløs slette nord i Moldova, oppkalt etter byen Bălți.

Den dekker et område på 1&nbsp;920 km², der 2,7 % (51,1 km²) er dekket av skog. Sletten er dominert av gress og kratt med svart jordsmonn innimellom kalt svartjord. De eneste skogsområdene ligger langs elvene Dnestr og Răut.

Steppen ligger mellom 150 og 200 meter over havet og har ustabile årstider med generelt særdeles varme somre og kalde vintre. 

På 400-tallet f.Kr besøkte Herodotos området mellom de to elvene Dnestr og Prut og beskrev det som «en slette med dyp svartjord, rik på gress og godt vannet». Naturressursene fra Bălțisteppa har alltid trukket til seg nomader, som ofte har drevet bort de innfødte.

## Arkeologiske funn på Bălțisteppa

Arkeologiske utgravninger har gitt spor etter tidlige bosetninger på Bălțisteppa så tidlig som fra steinalderen. 

## Eksterne lenker
* Den pontiske sletta (World Wildlife Fund)
Venlo

**Venlo** er en by og en kommune i provinsen Limburg i Nederland. Kommunens totale areal er 128,99 km² (der 4,03 km² er vann).

## Referanser


## Eksterne lenker
* 
* Venlo in Site, surf gjennom Venlos gater. Klikk på bildene av Venlos gater.
Takua Thung (kommune)

**Amphoe Takua Thung** er den sørligste kommunen i provinsen Phang Nga i det sørvestre Thailand. Den ligger både ved Andamanhavet i vest og ved Phang Nga-bukten i sørøst. I sør skiller Pak Phra-kanalen kommunen fra øya og provinsen Phuket, med forbindelse over Sarasin Bridge.

Kommunesenteret er småbyen Takua Thung med anslagsvis 3&nbsp;000 innbyggere. Kommunens samlede areal er på 610,8 km², mens folketallet i 2005 var i alt 40&nbsp;392. Kommunen er den nest mest folkerike i provinsen Phang Nga. En fjerdedel av innbyggerne bor på sletteområdet rundt turistsenteret Khok Kloi.

Kommunens tettsteder (fra nordøst til sørvest) er:
* Tham
* Takua Thung
* Kalai
* Tha Yu
* Khok Kloi

Befolkningen er i stor grad buddhister, med innslag av muslimer i sørøst, rundt Khok Kloi. Det buddhistiske tempelet Wat Kaeo Mani Si Mahathat er en viktig severdighet med museum.

## Geografi og dyreliv
Kommunen utgjøres av den brede lavsletten langs Andamanhavet i vest og Phang Nga-bukta i sør og øst, med en rekke kalksteinsøyer i bukta. Den mest kjente er den nåleformede *James Bond Island* (Ko James Bond), kjent fra filmen *[[Mannen med den gyldne pistol]]* fra 1974. Andre øyer er blant annet Ko Raya Ring, Ko Yai, Ko Phrao og Ko Phanak.

I øst renner en rekke mindre elevr ut i Phang Nga-bukta og skaper mangrove- og delta-biotoper med innslag av skilpadder og rikt fiskeliv i havet.

I nord når de skogkledde åsene opp i 601 meter, og en 300-500 meter høy åsrygg går langs hele vestgrensen mot nabokommunen Thai Mueang.

## Samferdsel, økonomi og utdanning
Riksvei 4 går gjennom hele kommunen gjennom lavlandet, og det er motorveistandard fra Khok Kloi og ned til Sarasin Bridge og Phuket. Phuket internasjonale lufthavn ligger 17 km fra kommunegrensen i sør. Det er god mobildekning i hele det bebygde området.

Turisme er viktigste levevei, med en rekke hoteller og fasiliteter langs Khao Pilai Beach, som utgjør vestkysten. James Bond Island er også et viktig reisemål. Ellers drives kystfiske og dyrking av kokos, bananer, ananas, gummitrær, grønnsaker og krydder.

Det er en geysir ute ved kysten ved Khok Kloi, og her utvinnes termisk elektrisitet med en regional transformatorstasjon like ved riksvei 4.

Det er en rekke skoler i kommunen, og helt i nordøst ligger Phang Nga Technology and Agricultural College som gir teknisk-naturvitenskapelig yrkesutdanning for hele Phang Nga provins.
Neeru Agarwal

**Neeru Agarwal** (født 9. oktober 1955) er en norsk skuespiller av indisk opphav.

## Filmografi
* *[[Far North]]* 2007 (Ivars mor)
* *[[Borettslaget]]* 2008 (Saima Silmandar)
* *[[Borettslaget]]* 2006 (Saima Silmandar)
* *[[Jul i Borettslaget]]* 2002 (Saima Silmandar)
* *[[Borettslaget]]* 2002 (Saima Silmandar)
* *[[Fox Grønland]]* 2001 (tyrkisk mor)
* *[[Familiesagaen de syv søstre]]*'' 1996 (pakistansk kvinne)

## Referanser


## Eksterne lenker
*
Jasmin Aasland

**Jasmin Aasland** (født 1975) er en norsk skuespiller. 

I 2000 spilte hun i komiserien *[[Ca. lykkelig]]* og i *[[Vazelina Hjulkalender]]* på TV 2. I 2001 var hun med i to NRK produksjoner, *[[De nære ting]]* og *[[Fritt Fram]]* (i innslaget 3 på gata). I 2002 spilte hun rollen som Trude i *[[Borettslaget]]*. I 2003 var hun i *[[Ushi]]* på TVNorge. I 2005 hadde hun tre innslagsroller i *[[Kjendisjakten]]* på TV 2, som Gunnhild i NRKs *[[Barnas supershow]]* og Vikaren i TV3s julekalender *[[Tjuefjerde]]*. I 2006 var hun programleder for *[[Prinsessen og professoren]]* på TV3 og med i *[[Barnas super-sommershow]]* på Hunderfossen. Hun hadde også en stemmerolle for NRK Barne-TV dette året.

Hun sluttet i skuespilleryrket rundt 2010 for å studere hudpleie. Hun utdannet seg som hudterapeut i 2012 og sykepleier i 2023.

## Referanser


## Eksterne lenker
* 
*  Biografi på teaternett.no
Phang Nga (kommune)

**Amphoe Phang Nga ** (Phang Nga kommune) er en kommune i provinsen Phang Nga i Thailand. Den ligger ved Phang Nga-bukten og grenser i nord til provinsen Surat Thani og i sørøst til provinsen Krabi.

Kommunen utgjør 549,6 km² og har 38&nbsp;426 innbyggere (2005). Kommunesenteret er byen Phang Nga med om lag 10&nbsp;000 innbyggere. Andre tettsteder er Nop Pring, Thung Kha Ngok, og Bang Toei.

## Geografi og dyreliv
Kommunen strekker seg i nord-sør retning fra de skogkledde fjellrekkene i nord (1.050 moh.) via skogkledde åser og ned til det sterkt forgrenede deltalandskapet i sør, hvor en rekke små elver renner ut i bukta. Det er store mangroveområder og våtmarker i dette landskapet.

Ao Phang Nga (Marine) nasjonalpark dekker hele Phang Nga-bukten på 400 km², men har hovedkontor og besøkssenter i elveutløpet for elven Ko Panyi. nasjonalparken er et av et av i alt tolv vårmarksområder i Thailand som er erklært globalt verneverdige etter Ramsarkonvensjonen. Den ble opprettet 29.april 1981, har Ramsar-ID-nummer 1185, og fikk Ramsar-statusen 14.august 2002. 

Ko Panyi-elva er blant de største i provinsen, og dens nedbørsområde dekker nesten hele kommunen. Den eneste større øyen er Ko Mah Noi, øvrige øyer i bukta tilhører nabokommunene.

Dyrelivet spenner fra tropiske regnskogsarter i fjellene i nord til marine arter av fisk og skilpadde i sør.

### Samferdsel, økonomi og utdanning
Riksvei 4 går gjennom kommunen fra sørvest til nordøst, mens riksvei 405 er en alternativ, sørlig rute til nabokommunen Thap Put i øst. 

Turisme er en relativt viktig næringsvei, knyttet til nasjonalparker og rike templer – ikke minst den liggende, forgylte kjempe-buddhaen ved tempelet Wat Suwan Khuha. Ellers er kystfiske og landbruk viktigst, med utstrakt dyrking av bananer, gummi, grønnsaker og krydder på kystsletta og i fjelldalene. 

Det er kraftverk og en større transformatorstasjon i Nop Pring, 7 km nord for Phang Nga.

Hovedbyen Phang Nga har sykehus, en teknisk høyskole (Phang Nga Technical College), samt et kontor for gummiplantings-fondet.
Anton Anderledy

**Antonius Anderledy** (født 3. juni 1819 i Berisal ved Brig i Wallis i Sveits, død 18. januar 1892 i Fiesole i  Toscana) var generalsuperior for jesuittordenen fra 1887 til 1892.

## Liv og virke
### Bakgrunn
Antonius Anderledy ble født i det tyskspråklige Sveits, ble jesuitt i 1838, og studerte filosofi og teologi ved universiteter i Roma og Fribourg. Etter at jesuittene ble fordrevet fra Fribourg i 1847, begav Anderledy seg til Piemonte. Da jesuittordenen ble forbudt også der i  1848, dro han til USA, der han ble sogneprest i Green Bay i Wisconsin. 

I 1851 dro han tilbake til Europa, og kom til Bayern, Ermland og til Niederrhein i Tyskland. I 1853 ble han rektor for jesuittenes studieanstalt i Köln. I 1856 ble Anderledy kalt il rektor for *Theologisches Kolleg Paderborn*, og hadde dette embede i tre år. I 1859 avanserte Anderledy til provinsial, og i 1865 ble han professor for moralteologi ved Maria Laach. Fire år etter ble han rektor ved abbediet Maria Laach og i 1870 assistent for jesuittgeneralen pater Peter Johann Beckx i Roma.

### Generalsuperior for jesuittordenen
Tretten år etter trådte pater Beckx tilbake som generalsuperior på grunn av høy alder, og da ble pater Anderledy valgt til hans etterfølger. 

De få rundskrivene han sendte ut til ordenens medlemmer dreide seg for det meste om religiøs og åndelig tematikk: Kanoniseringen (helligkåringen) av Edmund Campion (og andre), fremme av andakten til Jesu hellige hjerte, og kanoniseringene av Alphonsus Rodriguez, Johannes Berchmans og Aloysius Gonzaga.

Han uttrykte sterk støtte til pave Leo XIII, først ved å gi sterke støtte (i et brev av 1884) til pavens fordømmelse av frimureriet i *[[Humanum genus]]*, og senere ved å fordømme voldsomme anti-pavelige skrifter som sirkulerte i Frankrike.

På hans tid var jesuittordenen forbudt i flere europeiaske land; dette betød indirekte at ordenens apostoliske arbeid i oversjøiske verdensdeler kunne styrkes. Den kanadiske misjon kunne oppgraderes og gjøres uavhengig av England. Under Anderledy etablerte ordenen nye misjoner i Moldavia, Pune (India) og El Minya (Egypt). En rekke teologater og universiteter kunne også opprettes: Enghien (franske jesuitter i eksil i Belgia, 1887), Los Gatos (California), Kurseong (India, 1888), Tananarive (Madagaskar, 1888), og andre.

Anton Anderledy redigerte og publiserte en ny utgave av Reuters *Neo-Confessarius*, som han adnoterte.

Antallet jesuitter steg fra 11&nbsp;481 til 13&nbsp;275.

## Litteratur
* 
* 

## Referanser
Bergen filharmoniske kor

**Bergen Filharmoniske Kor** (**BFK**) ble reorganisert og formelt stiftet i 1919, men har som Bergen Filharmoniske Orkester røtter tilbake til 1765. Koret er tilknyttet Musikkselskapet Harmonien og har rundt 100 sangere. Håkon Matti Skrede er kormester (dirigent).

Sammen med et av verdens eldste symfoniorkestre har BFK lange tradisjoner. Koret har gjort flere plateinnspillinger med gode internasjonale anmeldelser. Innspillingen av Leoš Janáčeks *Glagolská mše* (norsk: Glagolittisk messe) ble nominert til Grammy Award for «Best Choral Performance» i 2017. Innspillingen av Benjamin Brittens opera *[[Peter Grimes]]* ble tildelt tidsskriftet Gramophones priser for beste operainnspilling og årets beste innspilling (Recording of the Year) i 2021. Denne forestillingen mottok ovasjoner ved Edinburgh Festival i 2017, og etter fremføring i London Festival Hall i 2019.

I 2022 ble koret en integrert del av Musikkselskapet Harmonien. Sammen med blant annet Bergen Filharmoniske Orkester og Bror Magnus Tødenes fikk de Spellemannprisen 2023 i klassen klassisk for utgivelsen *Frederick Delius: A Mass of Life*.

## Referanser


## Eksterne lenker
*
Hole in the Sky 2008

Hole in the Sky-festivalen ble arrangert på Garage og USF Verftet i Bergen for niende gang i 2008. Fredag 28. mars 2008 ble det arrangert kick off på Club Maiden i Oslo og Garage i Bergen hvor den komplette listen over band ble offentliggjort. Gravdal og Deride spilte på kick off-arrangementet i Bergen.

## Program
### Onsdag 27. august
*Dismember
*Toxic Holocaust
*Urgehal
*Old
*Inquisition

### Torsdag 28. august
*Exodus
*3 Inches of Blood
*Dead to this World
*Tyrant
*Lobotomized

### Fredag 29. august
*At the Gates
*Meshuggah
*Behemoth
*Nuclear Assault
*Municipal Waste
*Asphyx
*Brutal Truth

### Lørdag 30. august
*Carcass
*Possessed
*Keep of Kalessin
*Primordial
*Electric Wizard
*Gehenna
*Sadistic Intent
Småvar

**Småvar** (*Phrynorhombus norvegicus*) er en flyndrefisk i varfamilien. Den blir inntil 13 cm lang og lever fra 10-200 meters dyp. Den lever oftest på hardbunn og føden består av krepsdyr, flerbørstemarker og fiskeyngel.

## Litteratur
* 

## Eksterne lenker
* 
*
Magazine (rock)

**Magazine** var et engelsk post-punk band som var aktivt mellom 1977 og 1981. Bandet ble stiftet i Manchester av Howard Devoto sammen med gitarist John McGeoch. 

Andre bandmedlemmer var Barry Adamson, Bob Dickinson, Martin Jackson og Dave Formula.

## Album
**Real Life* (1978)
**Secondhand Daylight* (1979)
**Play* (1980) – Live
**The Correct Use Of Soap* (1980)
## Eksterne lenker
*
Thap Put (kommune)

**Amphoe Thap Put** (Thap Put kommune) er den østligste og nest minste kommunen i provinsen Phang Nga i det sørvestre Thailand. 

Kommunesenteret er småbyen Thap Put med anslagsvis 3Thap Put000 innbyggere. Andre større tettsteder er Bang Riang i nord, Tham Thong Lang i vest, og Bo Saen i sørvest. Befolkningen er buddhister med noe innslag av muslimer, som har to moskeer i Bo Saen i sør. Det viktigste buddhistiske tempelet er Wat Rat Uppatham i Bang Riang, nord i kommunen.

Kommunen strekker seg nord-sør fra fjellene i nord (600 moh.), via elvedalen rundt marui-elven, ned til den sterkt innskjærte delta- og mangrovelandskapet i sør mot Phang Nga-bukten. Arealet er 272,4 km², og i 2005 var det i alt 24&nbsp;046 innbyggere i kommunen.

Det er ingen høyskoler eller forskningsinstitusjoner i kommunen.
Mobilt steinknuseranlegg

**Mobilt steinknuseanlegg** er et beltegående mobilt (bevegelig) knuserverk. Det var først i 1983 at produksjonen av slike knuseverk startet.  

Fordelen med disse er at de kan flyttes til steder det er behov for å knuse stein og opparbeide et lager av steinmasse, for veianlegg, industritomter, boligtomter og annet. Bruk av mobile beltegående steinknuseranlegg medfører store økonomiske besparelser, når det gjelder tid og transport. Man slipper å kjøre bort sprengstein fra et anleggsområde. Og man slipper å kjøpe pukk fra nærmeste stasjonære steinknuseanlegg.  Overskuddsmasser kan selges videre.
Gehyra mutilata

***Gehyra mutilata*** er en gekko som er omtrent 12&nbsp;cm lang fra snute til halespiss.

Arten hører antakelig hjemme i Sørøst-Asia, men lever ofte tett på mennesker, og har spredd seg med menneskelig hjelp. Den lever nå fra Madagaskar, Seychellene, Maskarenene og Sri Lanka i vest, nord til Okinawa, og østover på øyene i Stillehavet. Den har nådd fram til den amerikanske stillehavskysten, der den har etablert seg i Sør-California, og den meksikanske delstaten Jalisco. I 1997 ble den oppdaget i Fransk Guyana.

## Eksterne lenker
* 
* Lizards of Southeast Asia: Four-clawed Gecko – ''Gehyra mutilata''
Montagnana

**Montagnana** er en italiensk by og kommune i provinsen Padova i Veneto. Kommunen har 9&nbsp;516 innbyggere.

Byen er mest kjent for sin bymur fra middelalderen. Det er en av de best bevarte i Europa. Rett utenfor bymuren, ved den østlige byporten ligger Villa Pisani av Andrea Palladio. Innenfor murene er det en gotisk katedral som ble oppført 1431&ndash;1502. Den har blant annet en *Trasfigurazione* av Paolo Veronese. *Castello di San Zeno* som ble bygget av Ezzelino III da Romano, *Palazzo Magnavin-Fioratti* i venetiansk gotikk og rådhuset fra 1532 er andre viktige byg innenfor bymurene.

De to store tenorene Giovanni Martinelli og Aureliano Pertile kommer fra Montagnana.
## Referanser


## Eksterne lenker
*
Ko Yao (kommune)

**Amphoe Ko Yao** (Ko Yao kommune) er den sørligste kommunen i provinsen Phang Nga i sørvestre Thailand. Kommunen består av øyene Ko Yao Noi og Ko Yao Yai i Phang Nga-bukten og en del mindre småøyer, midt mellom Phuket og provinsen Krabi på fastlandet.

Arealet er 141,1 km², og i 2005 var kommunens folketall i alt 12.744 innbyggere. Kommunesenteret er Ko Yao på den nordligste øya, Ko Yao Noi, som har 4.644 innbyggere (2005). 

Den sørligste øya – Ko Yao Yai – er om lag tre ganger større og utgjør drøye 70% av kommunens areal, med 8.100 innbyggere i 2005. Her ligger tettstedene Ko Yao Yai og Phru Nai, og fjellene når opp i 341 moh.

Øyene har meget godt utbygd turisme, med en rekke hoteller og strandanlegg konsentrert på Ko Yao Noi i nord. Det går ferjer mellom øyene, samt til Phang Nga, Laem Sak, Krabi og Phuket.
Mobile beltegående steinknuseranlegg

**Mobile steinknuseranlegg** har vært produsert siden 1983. Disse kan flyttes til anlegg der det er behov for å knuse stein og opparbeide områder med de knuste steinmassene f.eks veianlegg, industritomter, boligtomter. Bruken av mobile  steinknuseranlegg kan være kostnadseffektivt når man slipper transport ut av fjell, og tilsvarende transport inn av knust pukk.
Euklidsk ring

**Euklidisk ring** eller **euklidiskt område** er innenfor abstrakt algebra en ring med en spesiell struktur som muliggjør en variant av Euklids algoritme. Denne algoritme kan siden benyttes til det samme som den anvendes til i ringen av heltall, nemlig beregning av største felles divisor av to element.

En ring som er euklidisk, har mange gode egenskaper. For eksempel er den et prinsipalidealdomene og hvert element har en entydig faktorisering.

## Definisjon
Formelt defineres en euklidsk ring som en heltallsring *D* hvor en kan definere en funksjon *v* som gjør  ikke-negative elementer av *D* til ikke-negative heltall som oppfyller følgende divisjon med rest med følgende egenskaper:

*Hvis *a* og *b* er i *D* og *b* er ulik null, da er det en *q* og en *r* i *D* slik at *a* = *bq* + *r* og enten *r* = 0 eller *v*(*r*) \phi(n) = |n|.
* Ringen av gaussiske heltall med vurderingen f(a+bi) = a^2 + b^2.
* K[x], polynomringen over en kropp, med vurderingen f(p) definert som *p*:s grad.

## Egenskaper
La ringen *R* være euklidisk med euklidisk vurdering *f*. Da gjelder:
* *R* er en prinsipalidealdomene og en faktoriell ring, men omvendingene gjeler ikke.
* Om heltallet *m* er minimum til *f* da gjelder at f(x) = m om og kun om *x* er en enhet.
* Euklids algoritme kan tillempes i ringen.

## Litteratur
* Zariski, Oscar; Pierre Samuel (1958): *Commutative Algebra* I. D. van Nostrand.
* Dummit, David S.; Richard M. Foote (2004): *Abstract Algebra*. John Wiley & Sons. ISBN 0-471-43334-9.
Rudolph-Wilde-Park

**Rudolph-Wilde-Park** er en park i ortsteilen Schöneberg i bydelen Tempelhof-Schöneberg i Berlin. Parken er oppkalt etter Rudolph Wilde, den første overborgermesteren i den da selvstendige byen Schöneberg.

Den langstrakte, smale parken omfatter til sammen syv hektar, og begynner ved Rathaus Schöneberg og strekker seg fra Martin-Luther-Straße ca. 650&nbsp;meter mot vest, til Volkspark Wilmersdorf ved Kufsteiner Straße.

## Eksterne lenker
*
Luigi Centurioni

**Luigi Centurioni** (født 29. august 1686 i Genova i Italia, død 2. oktober 1757 i Roma) var den 17. generalsuperior for  jesuittordenen.

## Referanser
Phang Nga-bukten

**Phang Nga-bukten** (thai: *Ao Phang Nga*) er en havbukt i det sørlige Thailand, og deles av provinsene Phang Nga, Phuket og Krabi. Navnet brukes om bukten nord for Ko Yao-øyene, sør for dette er Phuketsjøen navnet på det mere åpne havområdet mellom Phuket og Krabi. Langs Krabi-kysten øst for øyene Ko Chong Lat Tai og Ko Khlui, kalles Phang Nga-bukten tidvis Luek-bukten – Ao Luek.

I vest er det et smalt sund mellom fastlandet og Phuket – Pak Phra-kanalen – som munner ut til Andamanhavet. Hele bukten er på om lag 400&nbsp;km².

Bukten er grunn, ikke stort dypere enn 5-10 meter de fleste steder, og maksimalt 25 meter dypt i en renne øst for øyen Ko Yao Noi. De fleste elvene renner ut fra kystsletta i nord, i Phang Nga-provinsen. 

De største øyene er:
* Ko Yao Yai, Ko Yao Noi, Ko Ba Tang, Ko Boi Noi og Ko Boi Yai i Ko Yao kommune
* Ko Phanak, Ko Yai, Ko Phrao, Ko Raya Ring og Ko Thalu i Takua Thung kommune
* Ko Mak Noi i Phang Nga kommune
* Ko Chong Lat Tai og Ko Khlui i Ao Luek kommune, Krabi provins

Det er et meget rikt fiske- og dyreliv i bukten, med mangroveskoger og våtmarkdsområder i nord. Den kjente kalkstsinsøyen **James Bond Island** (Ko Tapu) ligger langs kysten i nord, kjent fra filmen *The Man with the Golden Gun* fra 1974.

## Vern og nasjonalparker

Ao Phang Nga (Marine) nasjonalpark dekker hele bukten på 400 km². Den har hovedkvarter i kommunen Phang Nga i nord og er et av et av i alt tolv våtmarksområder i Thailand som er erklært globalt verneverdige etter Ramsarkonvensjonen. 

Den ble opprettet 29. april 1981, har Ramsar-ID-nummer 1185, og fikk Ramsar-statusen 14. august 2002.
Bruce Babbitt

**Bruce Edward Babbitt** (født 1938) er en amerikansk politiker (demokrat). Han var den 20. guvernøren i delstaten Arizona 1978–1987. Babbitt tjenestegjorde som USAs innenriksminister under president Bill Clinton 1993–2001.

Babbitt avlae sin grunneksamen ved University of Notre Dame. Han fikk et Marshallstipendium for å studere ved Newcastle University i England. Han avla i 1965 sin juristeksamen ved Harvard Law School. Han giftet seg i 1968 med Harriet «Hattie» Coons. Paret fikk to sønner.

Babbitt var delstatens justisminister i Arizona og tiltrådte som guvernør i 1978 etter at Wesley Bolin døde i embedet. Normalt skulle *Arizona Secretary of State* Rose Perica Mofford ha tiltrådt men hun var blitt utnevnt av Bolin og ikke folkevalgt til sitt embede. I en senere situasjon i 1988 fikk Mofford tiltre som guvernør da hun vel var blitt valgt til embede og Evan Mecham, Babbitts etterfølger som guvernør, ble avsatt. Delstatens justisminister (*Attorney General*) er den tredje i suksesjonsrekken i de delstater som har viseguvernør, men Arizona har ingen slik.

Babbitt ble valgt til to fulle mandatperioder som guvernør i Arizona. Han kandiderte deretter i demokraternes primærvalg forut for presidentvalget i USA i 1988. Han hoppet av etter dårlige resultater i Iowa og New Hampshire.

Som innenriksminister ble han utsatt for en undersøkelse i samband med at han hadde nektet å gi en kasinotillatelse til indianere i Wisconsin. Beslutningen og Babbitts utsagn for USAs kongress ble mistenkt å ha blitt påvirket av politiske donasjoner i en affære som ble kalt *Wampumgate*. I sluttrapporten ble Babbitt funnet uskyldig.

Babbitt sitter i det amerikanske WWFs styre. Han er katolikk. Han har kritisert bruken av landområder i USA i boken *Cities in the Wilderness: A New Vision of Land Use in America* som utkom i 2005.

## Referanser


## Eksterne lenker
* biografi på National Governors Associations hjemmesider
* biografi på University of North Texas sider
* Babbitt intervjuet av PBS-journalisten Gwen Ifill 5. januar 2001
* "Bruce Babbitt: The Man Without Shame" artikkel i CounterPunch i juli 2001
* "Babbitt: I was wronged!" artikkel i CounterPunch i august 2001